APSTIPRINĀTS

Liepājas Universitātes

Iepirkumu komisijas sēdē

2018. gada 14.decembra, protokols Nr.1

**20.12.2018. Iepirkumu komisijas sēdē**

**(protokols Nr.2)**

**Precizēts Nolikuma 5.5.punkts**

**IEPIRKUMA NOLIKUMS**

**“Viena pasažieru mikroautobusa (8+1) operatīvā noma uz 60 (sešdesmit) mēnešiem Liepājas Universitātes vajadzībām”**

(iepirkuma identifikācijas numurs LiepU 2018/5)

Publisko iepirkumu likuma 9.pants

Liepāja, 2018

**1. VISPĀRĪGĀ INFORMĀCIJA**

* 1. **Pasūtītājs**

|  |  |
| --- | --- |
| Pasūtītāja nosaukums: | Liepājas Universitāte |
| Juridiskā adrese: | Lielā iela 14, Liepāja, LV-3401 |
| Reģistrācijas numurs: | 90000036859 |
| Tālruņa numurs : | 63423568 |
| Faksa numurs: | 63424223 |
| E-pasta adrese: | [liepu@liepu.lv](mailto:liepu@liepu.lv) |
| Darba laiks: | Darbdienās no pirmdienas līdz ceturtdienai no plkst. 9.00 līdz plkst. 16.00 (pusdienas pārtraukums no plkst. 12.00 līdz plkst. 13.00), piektdienās un pirmssvētku dienās no plkst. 9.00 līdz plkst. 12.00. |
| Kontaktpersona par iepirkumu: | Daiga Ercuma – iepirkumu komisijas priekšsēdētājas vietniece, e-pasts: [iepirkumi@liepu.lv](mailto:iepirkumi@liepu.lv), tālr. 63407759 |

* 1. Iepirkuma priekšmets: **“Viena pasažieru mikroautobusa (8+1) operatīvā noma uz 60 (sešdesmit) mēnešiem Liepājas Universitātes vajadzībām”.**
  2. Piedāvājumu iesniedz par visu iepirkuma priekšmetu kopumā, un nav pieļaujami piedāvājuma varianti.
  3. Piemērojamā iepirkuma metode atbilstoši **Publisko iepirkumu likuma 9.pants**
  4. Pakalpojuma CPV kods: 34115200-8 Mehāniskie transportlīdzekļi mazāk kā 10 cilvēku pārvadāšanai.
  5. Piegādes termiņš: 14 (četrpadsmit) dienu laikā no līguma noslēgšanas dienas.
  6. Piegādes vieta:pretendenta – uzvarētāja norādītā adrese.
  7. Piegādes vietā mikroautobuss jāpiegādā braukšanas kārtībā, reģistrēts CSDD, – turētājs Liepājas Universitāte, ar izietu tehnisko apskati. Piegādē jābūt iekļautām vasaras riepām 4 gab.
  8. Piegādes dienā Liepājas Universitātei jānodod tehniskā un ekspluatācijas dokumentācija.
  9. Nolikums publiski pieejams, lejupielādējot Liepājas Universitātes mājaslapas sadaļā “Iepirkumi”: <https://www.liepu.lv/lv/1130/pil-9-panta-iepirkumi-2018> Ar nolikumu papīra formā pretendenti var iepazīties uz vietas Liepājas Universitātes telpās Pasūtītāja darba laikā, iepriekš sazinoties ar Pasūtītāja kontaktpersonu (nolikuma 1.1.apakšpunkts).
  10. Informācijas apmaiņa starp Pasūtītāju un ieinteresētajiem pretendentiem notiek rakstiski pa pastu, faksu, elektroniski vai nododot personīgi. Jautājumi par iepirkuma nolikumā noteiktajām prasībām un nosacījumiem iesniedzami iepirkuma komisijai rakstiski, nosūtot uz Pasūtītāja kontaktpersonas e-pastu vai Pasūtītāja e-pastu (nolikuma 1.1. apakšpunkts).
  11. Pretendenti var pieprasīt papildu informāciju par šī iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi. Ja pretendents ir laikus pieprasījis papildu informāciju par iepirkuma nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
  12. Papildu informāciju Pasūtītāja izveidotā iepirkuma komisija (turpmāk – Iepirkuma komisija) nosūta pretendentam, kurš uzdevis jautājumu, un publicē Pasūtītāja interneta vietnē <https://www.liepu.lv/lv/1130/pil-9-panta-iepirkumi-2018> . Par nolikuma saņemšanu samaksa nav paredzēta.

1. **PIEDĀVĀJUMA IESNIEGŠANAS PRASĪBAS**
   1. Piedāvājumi jāiesniedz līdz **2018. gada 28.decembra plkst. 12.00** Lielā ielā 14, Liepājā, LV-3401 **(208.kabinetā)**, iesniedzot personīgi vai nosūtot pa pastu. Personīgi piedāvājumus var iesniegt līdz norādītajam piedāvājumu iesniegšanas termiņam Pasūtītāja darba laikā. Nosūtot piedāvājumu pa pastu, pretendents uzņemas atbildību par piedāvājuma saņemšanu līdz norādītajam laikam norādītajā vietā.
   2. Piedāvājumi, kas nav iesniegti nolikumā noteiktajā kārtībā vai iesniegti pēc norādītā piedāvājumu iesniegšanas termiņa beigām, netiek pieņemti un tiek izsniegti vai nosūtīti iesniedzējam atpakaļ neatvērti.
   3. Piedāvājums (papīra formātā vai elektroniskā datu nesējā)(atbilstoši 3.6.2.punktam)) jāiesniedz slēgtā aploksnē (**aizzīmogotā ar zīmogu un/vai parakstu**) un tā, lai tajā iekļautā informācija nebūtu redzama un pieejama līdz piedāvājumu atvēršanai, kā arī lai laika apstākļu ietekmē aploksne neatlīmētos. Uz aploksnes (**priekšpusē uzreiz redzamā vietā**) jānorāda:
      1. Pretendenta nosaukums, adrese, tālruņa un faksa numurs:

|  |
| --- |
| <*pretendenta nosaukums*>  <*adrese, tālruņa un faksa numurs*>  Liepājas Universitātes Iepirkuma komisijai  Lielā iela 14, Liepāja, LV-3401  Piedāvājums iepirkumam  **“** **Viena pasažieru mikroautobusa (8+1) operatīvā noma uz 60 (sešdesmit) mēnešiem Liepājas Universitātes vajadzībām”**    (iepirkuma identifikācijas numurs LiepU 2018/5)  **Neatvērt pirms piedāvājumu atvēršanas sanāksmes!** |

* 1. Piedāvājumi, kas iesniegti nolikumā noteiktajā kārtībā un termiņā, pēc piedāvājumu iesniegšanas termiņa beigām netiek atdoti atpakaļ pretendentiem, izņemot nolikuma 2.2.apakšpunktā noteikto gadījumu.
  2. Ja aploksne nav noformēta atbilstoši nolikuma 2.3.punkta prasībām, Pasūtītājs neuzņemas atbildību par tās nesaņemšanu vai pirmstermiņa atvēršanu. Iepirkuma komisija pieņem tikai tādus piedāvājumus, kuri noformēti tā, lai piedāvājumā iekļautie dati būtu aizsargāti un iepirkuma komisija varētu pārbaudīt tā saturu tikai pēc piedāvājumu iesniegšanas termiņa beigām.
  3. Pēc piedāvājuma iesniegšanas termiņa beigām pretendents iesniegto piedāvājumu grozīt nevar.
     1. Pirms piedāvājumu iesniegšanas termiņa beigām pretendents var grozīt vai atsaukt iesniegto piedāvājumu. Piedāvājuma grozījumi vai atsaukums jāiesniedz rakstiskā formā līdz piedāvājumu iesniegšanas termiņa beigām, nodrošinot, lai grozījumi vai atsaukums tiktu saņemts nolikuma 2.1.apakšpunktā norādītajā termiņā un kārtībā, uz aploksnes papildus nolikuma 2.3.apakšpunktā norādītajai informācijai norāda – “GROZĪJUMI” vai “ATSAUKUMS”.
     2. Atsaukumam ir bezierunu raksturs, un tas izslēdz pretendenta tālāku līdzdalību šajā iepirkumā.
  4. Pretendents pilnībā sedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma rezultāta.
  5. Saņemot piedāvājumu, Pasūtītājs reģistrē pretendentu piedāvājumus to iesniegšanas secībā.
  6. Iepirkuma komisija atver iesniegtos piedāvājumus slēgtā sēdē uzreiz pēc piedāvājumu iesniegšanas termiņa beigām **2018. gada 28. decembrī plkst. 12.00** Lielā ielā 14, Liepājā, Liepājas Universitātes 208. kab. 2. stāvā.
  7. Piedāvājumu atvēršanas sanāksme ir slēgta. Iepirkuma komisijas priekšsēdētājs nolasa iesniegto piedāvājumu sarakstu, piedāvājumu iesniegšanas secībā nosaucot pretendentu un piedāvājuma iesniegšanas datumu un laiku.
  8. Iepirkuma komisijas locekļi apliecina, ka nav tādu apstākļu, kuru dēļ varētu uzskatīt, ka viņi ir ieinteresēti konkrēta pretendenta izvēlē vai darbībā vai ka viņi ir saistīti ar tiem Publisko iepirkumu likuma 25. panta pirmās daļas izpratnē.
  9. Iepirkuma komisija atver piedāvājumus to iesniegšanas secībā, nosaucot pretendentu un piedāvāto cenu, kā arī, ja nepieciešams, citas ziņas, kas raksturo piedāvājumu.
  10. Pēc Pretendenta pieprasījuma, komisija 3 (trīs) darba dienu laikā pēc Piedāvājumu atvēršanas sanāksmes izsniedz Pretendentam piedāvājumu atvēršanas sanāksmes protokola kopiju.

1. **PIEDĀVĀJUMA NOFORMĒJUMA PRASĪBAS**
   1. Pretendenta piedāvājums sastāv no šādiem dokumentiem:
   2. **Pretendenta pieteikums** dalībai iepirkumā atbilstoši 1.pielikumam, ko parakstījis pretendents vai pretendenta amatpersona ar paraksta tiesībām (ja piedāvājumu iesniedz juridiska persona), vai pretendenta pilnvarotā persona. Ja pieteikumu paraksta pretendenta pilnvarotā persona, nepieciešams pievienot pilnvaru vai tās apliecinātu kopiju. Ja iesniedzējs ir personu apvienība, pieteikumu paraksta visi personu apvienības dalībnieki. Ja pieteikumu paraksta viens no apvienības dalībniekiem, piedāvājumam jāpievieno pārējo personu apvienības dalībnieku pilnvaru oriģināli vai to apliecinātas kopijas.
   3. **Pretendenta atlases dokumenti** atbilstoši nolikuma 5.punktam.
   4. **Tehniskais piedāvājums**, kas sagatavotsatbilstoši Tehniskajai specifikācijai - Tehniskā piedāvājuma formai (2.pielikums) un to paraksta tā pati persona, kas parakstījusi pretendenta pieteikumu dalībai iepirkumā.
   5. **Finanšu piedāvājums,** kas sagatavots un aizpildīts atbilstoši Finanšu piedāvājuma formai (3.pielikums) un kuru paraksta tā pati persona, kas parakstījusi pieteikumu dalībai iepirkumā, ievērojot šādus nosacījumus:
      1. pretendenta finanšu piedāvājumā piedāvātajai līgumcenai ir jābūt norādītai *euro* (EUR). Pievienotās vērtības nodokļa summas, ja pretendents ir pievienotās vērtības nodokļa maksātājs, piedāvātajai cenai jānorāda atsevišķi;
      2. visām pretendenta izmaksām, kas saistītas ar iepirkuma līguma izpildi, jābūt iekļautām piedāvātajā cenā. Pretendenta piedāvātā līgumcena ietver visus ar līguma saistību izpildi saistītos izdevumus, kā arī visus iespējamos riskus, kas saistīti ar tirgus cenu svārstībām plānotajā līguma izpildes laikā. Papildu izmaksas, kas nav iekļautas un norādītas piedāvātajā cenā, noslēdzot iepirkuma līgumu, netiks ņemtas vērā;
      3. pakalpojumu cenas norādāmas ar 2 (divām) zīmēm aiz komata.
   6. Pretendents piedāvājumu iesniedz noformētu vienā no šādiem veidiem:
      1. **drukātā formātā** vienā oriģinālā eksemplārā cauršūtu un 1 (vienu) piedāvājuma kopiju elektroniskā formātā (PDF formātā (ar meklēšanas iespēju)), kas saglabāts elektroniskajā datu nesējā (CD, DVD vai USB zibatmiņa);
      2. **elektroniskā formātā** (*.doc, .docx, .xls, .xlsx, .odf* vai *.pdf*), ievērojot normatīvos aktus par elektronisko dokumentu noformēšanu, parakstītam ar drošu elektronisko parakstu, kas satur laika zīmogu, un kas ievietots elektroniskajā datu nesējā (CD, DVD vai USB zibatmiņa).
   7. Ja piedāvājums sagatavots drukātā formātā, tas ir cauršūts (caurauklots) tā, lai dokumentus nebūtu iespējams atdalīt. Piedāvājuma lapām jābūt numurētām un dokumentiem jāatbilst pievienotajam satura rādītājam un uz pēdējās lapas aizmugures cauršūšanai (caurauklošanai) izmantojamā aukla jānostiprina ar pārlīmētu lapu, kurā norādīts cauršūto (cauraukloto) lapu skaits, ko ar savu parakstu apliecina pretendents, pretendenta amatpersona ar paraksta tiesībām (ja piedāvājumu iesniedz juridiska persona) vai pretendenta pilnvarotā persona. Ja piedāvājums sagatavots elektroniskā formātā, piedāvājumā ietvertie dokumenti jāparaksta kopā kā viena datne, ietverot atsevišķu datni, kurā norādītas pievienotās datnes (datnes nosaukums un īss saturs).
   8. Piedāvājums ir sagatavots latviešu valodā. Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā. Šī prasība neattiecas uz piedāvājumā iekļautajām mācību programmām, kā arī grāmatām un citiem mācību izdales materiāliem, kurus pretendents pievieno piedāvājuma pielikumā kā parauga materiālu informatīviem nolūkiem.
   9. Iesniedzot dokumentu kopijas, pretendents tās apliecina normatīvajos aktos noteiktajā kārtībā. Iesniedzot piedāvājumu elektroniskā formātā, dokumentu elektroniskās kopijas pievieno atsevišķā datnē *(.pdf, .jpg*), apliecinājuma parakstu noformējot vienā no šādiem veidiem:
      1. atsevišķā datnē, ko kopā ar kopiju paraksta ar drošu elektronisko parakstu un laika zīmogu kā vienu datni;
      2. ja dokumenta elektroniskās kopijas ir .*pdf* formātā, pievienojot drošu elektronisko parakstu un laika zīmogu.
   10. Iepirkuma komisijai ir tiesības pieprasīt paskaidrojošu informāciju par iesniegtajiem pretendentu piedāvājumiem, kā arī pieprasīt pretendentam uzrādīt iesniegto dokumentu kopiju oriģinālus. Ja pretendents nesniedz pieprasīto informāciju komisijas noteiktajā kārtībā un termiņā, komisija ņem vērā to informāciju un dokumentus, kas ir tās rīcībā.
2. **PRETENDENTU ATLASES PRASĪBAS**
   1. Iepirkuma procedūrā var piedalīties fiziskā vai juridiskā persona, vai šādu personu apvienība jebkurā to kombinācijā, kas piedāvā tirgū sniegt pakalpojumu atbilstoši iepirkuma priekšmetam un kas atbilst iepirkuma procedūras dokumentācijā noteiktajām prasībām.
   2. Ja piedāvājumu iesniedz personu apvienība, piedāvājumā norāda personu, kura pārstāv personu apvienību iepirkuma procedūrā, nodrošinot iepirkuma procedūras ietvaros informācijas apmaiņu ar iepirkuma komisiju. Personu apvienības dalībnieki iepirkuma procedūrai iesniegtajā piedāvājumā norāda arī katras personas uzņemtos pienākumus paredzamā līguma saistību izpildē. Šo informāciju paraksta katrs personu apvienības dalībnieks.
   3. Pretendents var balstīties uz citu personu iespējām neatkarīgi no savstarpējo attiecību tiesiskā rakstura, lai apliecinātu, ka tā kvalifikācija atbilst iepirkuma procedūras dokumentācijā noteiktajām prasībām un ja tas ir nepieciešams konkrētā iepirkuma līguma izpildei.
   4. Pretendents līguma izpildē var piesaistīt apakšuzņēmējus, ja tas nepieciešams konkrētā līguma izpildei. Piesaistītie apakšuzņēmēji un pienākumu sadalījums norādāms piedāvājumā.
   5. Pretendents ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs atbilstoši attiecīgās valsts normatīvajiem aktiem vai kā saimnieciskās darbības veicējs Valsts ieņēmumu dienestā.
   6. Uz pretendentu, tai skaitā personu apvienību un apakšuzņēmējiem, neattiecas Publisko iepirkumu likuma 9. panta astotā daļā noteiktie izslēgšanas nosacījumi un Sankciju likuma 11.1 panta pirmās un otrās daļas nosacījumi.
   7. Pretendentam iepriekšējo 3 (trīs) gadu laikā (skaitot līdz piedāvājumu iesniegšanas dienai) (vai īsākā, ņemot vērā piegādātāja dibināšanas vai darbības uzsākšanas laiku) ir pieredze vismaz 2 (divu) jaunu transportlīdzekļu, piegādes līguma nodrošināšanā (piegāde, t.sk., noma vismaz 60 mēneši). Līgumiem jābūt pilnībā izpildītiem līgumā noteiktā termiņā un atbilstošā kvalitātē, par ko saņemta vismaz 1 (viena) pasūtītāja pozitīva atsauksme.
   8. Pretendents tiek izslēgts no dalības Iepirkumā gadījumos, ja tas neatbilst Nolikuma 4.punktāminētajām prasībām.
3. **IESNIEDZAMIE PRETENDENTU ATLASES DOKUMENTI**
   1. Attiecībā uz ārvalstī reģistrētu vai pastāvīgi dzīvojošu pretendentu – komercdarbību reģistrējošas iestādes ārvalstī, kur pretendents reģistrēts, izdotas un spēkā esošas reģistrācijas apliecības vai cita līdzvērtīga dokumenta kopija.
   2. Ārvalstīs reģistrēts vai patstāvīgi dzīvojošs pretendents (tai skaitā personālsabiedrības biedrs, piegādātāju apvienība, pretendenta norādītā persona, uz kura iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā) iesniedz attiecīgas ārvalsts kompetentas institūcijas izziņu, kas apliecina, ka uz to neattiecas Publisko iepirkumu likuma 9. panta astotā daļā noteiktie izslēgšanas nosacījumi. Attiecībā uz Latvijā reģistrētiem, pasūtītājs informāciju pārbaudīs https://www.eis.gov.lv/, ievērojot Publisko iepirkumu likuma 9.panta noteikto kārtību (nolikuma 4.6. apakšpunkts).
   3. Pretendenta pieredzes (nolikuma 4.7. apakšpunkts) saraksts atbilstoši nolikuma 4.pielikumam un viena atsauksme (kopija) par iepriekšējiem pakalpojumiem, kas minēti pretendenta pieredzes sarakstā.
   4. Tehnisko piedāvājumu Pretendents sagatavo atbilstoši Tehniskajai specifikācijai- Tehniskajam piedāvājumam (2.pielikums).
   5. Finanšu piedāvājumā jānorāda kopējā cena EUR bez PVN, par kādu Piedāvājumā noteiktajā termiņā tiks piegādāta un iznomāta automašīna. Finanšu piedāvājums sagatavojams atbilstoši Nolikumam pievienotajai formai (3.pielikums). Nomas maksā jāiekļauj – visas izmaksas uz nomas periodu: pirmā iemaksa ne vairāk par 10%, pretendenta piedāvātie operatīvās nomas maksājumi un procentu likmes, vasaras riepu iegādi, reģistrācijas CSDD, transportlīdzeklim jābūt ar tehnisko apskati, samaksātai transporta līdzekļa nodevai un nodokļiem uz iegādes brīdi, kā arī regulārās tehniskās apkopes transporta līdzekļa rūpnīcas garantijas laikā.
   6. Ja pretendents līguma izpildē plāno iesaistīt apakšuzņēmējus, tas sniedz:
      1. apakšuzņēmēja nosaukumu, vienoto reģistrācijas numuru, adresi un tam izpildei nododamo līguma daļu;
      2. katra apakšuzņēmēja apliecinājumu par gatavību veikt tam izpildei nododamo līguma daļu;
      3. nolikuma 5.1. apakšpunktā norādīto dokumentu par katru apakšuzņēmēju, uz kuru tas attiecas;
      4. nolikuma 5.2. - 5.3.apakšpunktā norādītos dokumentus par to apakšuzņēmēju, kurš nodrošinās attiecīgās kvalifikācijas prasības vai līguma daļas izpildi.
   7. Ja pretendents balstās uz nolikuma 4.3. apakšpunktā minēto personu iespējām, tas pierāda iepirkuma komisijai, ka viņa rīcībā būs nepieciešamie resursi, iesniedzot:
      1. šo personu apliecinājumu vai vienošanos par sadarbību konkrētā līguma izpildei vai nepieciešamo resursu nodošanu pretendenta rīcībā;
      2. nolikuma 5.1.  apakšpunktā norādīto dokumentu par katru personu, uz kuru tas attiecas;
      3. nolikuma 5.2. - 5.3. apakšpunktā norādītos dokumentus par to personu, kura nodrošinās attiecīgās kvalifikācijas prasības izpildi.
   8. Piegādātāju apvienības gadījumā pretendents iesniedz:
      1. piegādātāju apvienībā ietilpstošo dalībnieku nosaukumu, vienoto reģistrācijas numuru (fiziskai personai – vārds, uzvārds, personas kods vai saimnieciskās darbības veicēja reģistrācijas numurs), adresi, atbildības apjoms procentos un nododamo līguma izpildes daļu;
      2. nolikuma 5.1. apakšpunktā norādīto dokumentu par katru dalībnieku, uz kuru tas attiecas;
      3. nolikuma 5.2. - 5.3. apakšpunktā norādītos dokumentus par to dalībnieku, kurš nodrošinās attiecīgās kvalifikācijas prasības vai līguma daļas izpildi.
   9. Pretendents ir atbildīgs par sniegto ziņu patiesumu. Ja iepirkuma komisija, pārbaudot šīs ziņas, noskaidro, ka tās neatbilst patiesībai, pretendents no turpmākas dalības iepirkumā tiek izslēgts.
   10. Pasūtītājam ir tiesības jebkurā laikā pieprasīt no pretendenta apliecinājumu par to, ka pretendents atbilst nolikumā noteiktajām prasībām. Ja pretendents to nespēj, nedara vai atklājas, ka viņš sniedzis nepatiesas ziņas, iepirkuma komisija noraida pretendenta piedāvājumu.
   11. Pasūtītājs pieņem Eiropas vienoto iepirkuma procedūras dokumentu (turpmāk- ESPD) kā sākotnējo pierādījumu atbilstībai nolikumā noteiktajām pretendentu atlases prasībām. Ja pretendents izvēlējies iesniegt ESPD, lai apliecinātu, ka tas atbilst noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst noteiktajām prasībām. Piegādātāju apvienība iesniedz atsevišķu ESPD par katru tās dalībnieku. Pretendents var iesniegt ESDP, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
4. **PRETENDENTU ATLASE UN PIEDĀVĀJUMU VĒRTĒŠANAS KĀRTĪBA** 
   1. Pretendentu atlasi un piedāvājumu izvērtēšanu iepirkuma komisija veic slēgtās sēdēs četros posmos: piedāvājumu noformējuma pārbaude, pretendentu atlase, tehnisko un finanšu piedāvājumu atbilstības pārbaude un piedāvājumu vērtēšana.
   2. Katrā vērtēšanas posmā iepirkuma komisija vērtē tikai to pretendentu piedāvājumus, kuri nav noraidīti iepriekšējā vērtēšanas posmā. Par pretendenta vai pretendenta iesniegtā piedāvājuma noraidīšanu un iemeslu iepirkuma komisija paziņo visiem pretendentiem vienlaikus lēmuma par iepirkuma procedūras rezultātiem paziņošanas brīdī.
   3. Izziņas un citus dokumentus, kurus Publisko iepirkumu likumā noteiktajos gadījumos izsniedz kompetentās institūcijas, iepirkuma komisija pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
   4. **1.posms – Piedāvājumu noformējuma pārbaude**
      1. Komisija novērtē, vai piedāvājums sagatavots un noformēts atbilstoši šī nolikuma 2. un 3.punkta prasībām.
      2. Ja iepirkuma komisija konstatē neatbilstību kādai no piedāvājuma noformējuma prasībām, tā pieņem lēmumu par piedāvājuma turpmāku izskatīšanu vai noraidīšanu, ņemot vērā samērīguma principu un nenoraidot piedāvājumu formālu nebūtisku trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret pretendentiem pārkāpumu.
      3. Par būtisku neatbilstību piedāvājumu noformējuma prasībām katrā gadījumā tiks uzskatīts pretendenta vai tā pilnvarota pārstāvja paraksta neesamība uz pieteikuma dalībai iepirkuma procedūrā, uz finanšu piedāvājuma un uz tehniskā piedāvājuma, piedāvājuma iepakojuma bojājums, kā rezultātā iepirkuma komisija nevar pārliecināties, ka piedāvājums nav bijis atvērts pirms nodošanas iepirkuma komisijai, kā arī ja piedāvājums nav caurauklots un uz tā pēdējās lapas nav norādīts cauraukloto lapu skaits un nav pretendenta vai tā pilnvarotā pārstāvja paraksts, kā rezultātā iepirkuma komisija nevar pārliecināties, ka piedāvājumā nav nomainītas, izņemtas vai papildinātas lapas pēc piedāvājumu iesniegšanas termiņa beigām.
      4. Pār būtisku neatbilstību piedāvājumu noformējuma prasībām, iesniedzot dokumentus elektroniskā formātā, tiks uzskatīta pretendenta vai tā pilnvarota pārstāvja droša elektroniskā paraksta un laika zīmoga neesamība uz pieteikuma dalībai iepirkuma procedūrā, uz finanšu piedāvājuma un uz tehniskā piedāvājuma, kā neesamības gadījumā komisija nevarēs pārliecināties par iesniegtā piedāvājuma autentiskumu. Ar drošu elektronisku parakstu var tikt parakstīts viss iesniedzamo dokumentu kopums.
   5. **2.posms – Pretendentu atlase**
      1. Iepirkuma komisija pārbauda katra pretendenta, personālsabiedrības biedra, ja pretendents ir personālsabiedrība, piegādātāju apvienības dalībnieka, ja piedāvājumu iesniedz piegādātāju apvienība, apakšuzņēmēja un personas, uz kuras iespējām pretendents balstās, ja pretendents tādas ir piesaistījis, atbilstību Nolikuma, PIL likuma un Sankciju likuma prasībām.
      2. Ja iepirkuma komisija konstatē neatbilstību kādai no pretendentu atlases prasībām, tā pieņem lēmumu par piedāvājuma turpmāku izskatīšanu vai noraidīšanu.
      3. Pirms lēmuma pieņemšanas iepirkuma komisija, ja rodas pamatotas šaubas par atbilstību pretendentu atlases prasībām, ir tiesīga lūgt pretendentu iesniegt skaidrojošu informāciju par pretendenta atbilstību pretendentu atlases prasībām, nosakot informācijas iesniegšanai termiņu, kas nav īsāks par 5 (piecām) darbdienām. Informācijas neiesniegšana iepirkuma komisijas noteiktajā termiņā ir pamats iepirkuma komisijai konstatēt neatbilstību, ņemot vērā tikai piedāvājumā ietverto informāciju vai konstatējot iesniedzamā pretendentu atlases dokumenta neesamību.
   6. **3.posms – Piedāvājumu atbilstības pārbaude**
      1. Komisija pārbauda pretendenta tehnisko piedāvājumu atbilstoši šī nolikuma Tehniskajā specifikācijā – Tehniskajā piedāvājumā (2.pielikums) noteiktajām prasībām.
      2. Iepirkuma komisija pārbauda, vai pretendenta iesniegtajā finanšu piedāvājumā nav aritmētiskās kļūdas un tas nav nepamatoti lēts.
      3. Ja iepirkuma komisija konstatē finanšu piedāvājumā aritmētisku kļūdu, tā tās izlabo un vērtē finanšu piedāvājumu ar izdarītajiem labojumiem. Par kļūdu labojumu un laboto piedāvājuma summu iepirkuma komisija paziņo visiem pretendentiem lēmuma par iepirkuma procedūras rezultātiem paziņošanas brīdī.
      4. Ja iepirkuma komisija konstatē pretendenta iesniegtā Tehniskajā specifikācijā - tehniskā piedāvājuma vai finanšu piedāvājuma neatbilstību iepirkuma procedūras nolikuma prasībām un/vai nepilnīgu aizpildīšanu, tā pieņem lēmumu par piedāvājuma turpmāku izskatīšanu vai noraidīšanu. Noraidīts piedāvājums netiek vērtēts saskaņā ar nolikuma 6.7. punktu.
   7. **4.posms – Piedāvājumu vērtēšana** 
      1. Saskaņā ar Nolikumā noteikto piedāvājuma izvēles kritēriju, **Iepirkuma komisija izvēlas saimnieciski izdevīgāko piedāvājumu, kur vienīgais kritērijs ir cena par iepirkuma priekšmetu**. Ja pasūtītājs pirms lēmuma pieņemšanas par iepirkuma līguma slēgšanu konstatē, ka diviem vai vairākiem pretendentiem ir līdzvērtīgi piedāvājumi (vienādas punktu skaits), tas izvēlas piedāvājumu, tā pretendenta piedāvājumu, kura veiktās vidējās darba devēja sociālās iemaksas apmērs uz vienu nodarbināto pēdējo sešu mēnešu laikā ir vislielākais. Komisija šādā gadījumā pieprasa pretendentiem informāciju par pēdējo sešu mēnešu laikā veikto vidējo sociālās apdrošināšanas iemaksu apmēru un vidējo nodarbināto skaitu.

1. **LĒMUMA PAR IEPIRKUMA PROCEDŪRAS REZULTĀTIEM PIEŅEMŠANA UN PAZIŅOŠANA UN IEPIRKUMA LĪGUMA SLĒGŠANA**
   1. Iepirkuma komisija pieņem lēmumu par iepirkuma procedūras rezultātiem un iepirkuma līguma slēgšanu (atbilstoši Publisko iepirkumu likuma 60. panta nosacījumiem) ar pretendentu, kurš iesniedzis saimnieciski visizdevīgāko piedāvājumu.
   2. Ja izraudzītais pretendents atsakās slēgt iepirkuma līgumu ar Pasūtītāju, iepirkuma komisija pieņem lēmumu par līguma slēgšanas tiesību piešķiršanu pretendentam, kura piedāvājums ir nākamais saimnieciski izdevīgākais.
   3. Ja iepirkumā nav iesniegts neviens piedāvājums vai neviens no iesniegtajiem piedāvājumiem neatbilst iepirkuma procedūras dokumentācijā noteiktajām prasībām, iepirkuma komisija pieņem lēmumu izbeigt iepirkuma procedūru, neizvēloties nevienu piedāvājumu.
   4. Iepirkuma komisija ir tiesīga jebkurā iepirkuma procedūras posmā pārtraukt iepirkuma procedūru, ja tam ir objektīvs pamatojums.
   5. Par iepirkuma komisijas lēmumu Pasūtītājs informē visus pretendentus vienlaikus 3 (trīs) darbdienu laikā pēc iepirkuma komisijas lēmuma pieņemšanas. Pasūtītājs paziņojumu par iepirkuma procedūras rezultātiem visiem pretendentiem vienlaikus nosūta elektroniski, izmantojot drošu elektronisko parakstu, uz pretendenta norādīto e-pasta adresi sarakstei šīs iepirkuma procedūras ietvaros. Ja kādam no pretendentiem nav e-pasta adreses paziņojumu saņemšanai elektroniski, Pasūtītājs paziņojumu par iepirkuma procedūras rezultātiem visiem pretendentiem vienlaikus nosūta pa pastu.
   6. Pasūtītājs, informējot par iepirkuma procedūras rezultātiem, ir tiesīgs neizpaust konkrēto informāciju, ja tā var kaitēt sabiedrības interesēm vai tādejādi tiktu pārkāptas pretendenta likumīgās komerciālās intereses vai godīgas konkurences noteikumi.
2. **IEPIRKUMA KOMISIJAS DARBĪBA, TĀS TIESĪBAS UN PIENĀKUMI**
   1. Iepirkuma komisijas priekšsēdētājs organizē un vada iepirkuma komisijas darbu, nosaka iepirkuma komisijas sēžu vietu, laiku un kārtību, sasauc un vada iepirkuma komisijas sēdes. Iepirkuma komisijas priekšsēdētāja prombūtnes laikā tas uzdot savus pienākumus pildīt citam iepirkuma komisijas loceklim.
   2. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā trīs komisijas locekļi. Iepirkuma komisija lēmumus pieņem ar vienkāršu balsu vairākumu. Ja iepirkuma komisijas locekļu balsis sadalās vienādi, izšķirošā ir iepirkuma komisijas priekšsēdētāja balss.
   3. Iepirkuma komisijas pirmajā sēdē komisija nolemj, kurš komisijas loceklis protokolēs visas sēdes. Iepirkuma komisijas sēžu protokolus paraksta visi klātesošie iepirkuma komisijas locekļi.
   4. Iepirkuma komisijai ir tiesības:
      1. pārbaudīt lēmuma pieņemšanai nepieciešamo informāciju, neprasot pretendenta vai tā piesaistīto personu piekrišanu, kompetentā institūcijā, publiski pieejamās datubāzēs vai citos publiski pieejamos avotos;
      2. pieaicināt ekspertus atzinumu sniegšanai;
      3. lūgt pretendentam vai kompetentai institūcijai izskaidrot vai papildināt pretendentu atlases dokumentos ietverto informāciju, ja iepirkuma komisija konstatē, ka šajos dokumentos ietvertā informācija ir neskaidra vai nepilnīga;
      4. labot aritmētiskās kļūdas pretendentu piedāvājumos;
      5. veikt citas publisko iepirkumu regulējošajos normatīvajos aktos noteiktās darbības.
   5. Iepirkuma komisijai ir šādi pienākumi:
      1. nodrošināt iepirkuma procedūras norisi un dokumentēšanu;
      2. sniegt papildinformāciju par iepirkuma procedūras dokumentācijā iekļautajām prasībām, ja ieinteresētais piegādātājs ir laikus pieprasījis papildinformāciju, pēc iespējas īsākā laikā, bet ne vēlāk kā 4 (četras) darbdienas pirms piedāvājumu iesniegšanas termiņa beigām;
      3. nesniegt informāciju par citu piedāvājumu esamību līdz piedāvājumu atvēršanas brīdim, kā arī nesniegt informāciju par vērtēšanas procesu līdz iepirkuma procedūras rezultātu paziņošanas brīdim;
      4. nodrošināt piedāvājumu glabāšanu vērtēšanas laikā tā, lai tiem nevarētu piekļūt personas, kuras nav iesaistītas vērtēšanas procesā;
      5. izskatīt iesniegtos piedāvājumus un pieņemt lēmumu par iepirkuma procedūras rezultātiem;
      6. veikt citas publisko iepirkumu regulējošajos normatīvajos aktos noteiktās darbības.
3. **PRETENDENTU TIESĪBAS UN PIENĀKUMI**
   1. Pretendentam ir tiesības grozīt vai atsaukt iesniegto piedāvājumu pirms piedāvājumu iesniegšanas termiņa beigām, ievērojot nolikumā noteikto kārtību.
   2. Pretendents, lejupielādējot iepirkuma procedūras dokumentāciju, uzņemas atbildību sekot iepirkuma komisijas sniegtajai papildinformācijai, kas tiek publicēta Pasūtītāja mājaslapā internetā.
   3. Pretendentam ir pienākums sagatavot un iesniegt piedāvājumu atbilstoši iepirkuma procedūras dokumentācijā noteiktajām prasībām, kā arī sniegt patiesas un precīzas ziņas.
   4. Pretendentam ir citas tiesības un pienākumi, kas nav minēti šajā nolikuma sadaļā, bet ir paredzēti publisko iepirkumu regulējošajos normatīvajos aktos.

**1.pielikums**

Iepirkuma nolikumam

**“Viena pasažieru mikroautobusa (8+1) operatīvā noma uz 60 (sešdesmit) mēnešiem Liepājas Universitātes vajadzībām”**

(identifikācijas Nr.: LiepU 2018/5)

**PIETEIKUMS DALĪBAI IEPIRKUMA PROCEDŪRĀ**

|  |  |  |
| --- | --- | --- |
|  |  |  |
| Vieta |  | Datums |

|  |  |  |  |  |
| --- | --- | --- | --- | --- |
| **Informācija par pretendentu** | | | | |
| Pretendenta nosaukums: |  | |  | |
| Reģistrācijas numurs: |  | |  | |
| PVN maksātāja reģistrācijas numurs un datums: |  | |  | |
| Juridiskā adrese: |  | |  | |
| Faktiskā adrese (ja atšķiras no juridiskās adreses): |  | |  | |
| Tālruņa un faksa numurs: |  | |  | |
| E-pasta adrese (paziņojumu saņemšanai iepirkuma procedūrā): |  | |  | |
| Vispārējā interneta adrese: |  | |  | |
|  |  | |  | |
| Pretendents ir mazais[[1]](#footnote-1) vai vidējais uzņēmums[[2]](#footnote-2) |  | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| **Informācija par pretendenta kontaktpersonu:** | | | | |
| Vārds, Uzvārds: |  |  | | |
| Amats: |  |  | | |
| Tālrunis: |  |  | | |
| E-pasta adrese: |  |  | | |
| Ar šo mēs apliecinām savu dalību Liepājas Universitātes rīkotajā iepirkuma procedūrā **“Viena pasažieru mikroautobusa (8+1) operatīvā noma uz 60 (sešdesmit) mēnešiem Liepājas Universitātes vajadzībām”** (identifikācijas Nr.: LiepU 2018/5), kas tiek veikts, piemērojot Publisko iepirkumu likuma 9. pantu (turpmāk – iepirkuma procedūra). | | | | |
| Ar šo apliecinām, ka mūsu rīcībā būs visi līguma izpildei nepieciešamie resursi. | | | | |
| Ar šo informējam, ka mēs: | | | | |
| 1. balstīsimies uz citu uz personu iespējām, lai apliecinātu mūsu kvalifikācijas atbilstību iepirkuma procedūras dokumentācijā noteiktajām prasībām (vajadzīgo atzīmēt):  |  |  |  |  |  |  | | --- | --- | --- | --- | --- | --- | | Jā |  | Nē |  |  | | | Ja atbilde ir "Jā", informācija par citām personām, uz kuru iespējām balstīsimies (aizpilda par katru iesaistāmo personu): | | | | | | Nosaukums: |  | | | | | Reģistrācijas numurs: |  | | | | | Faktiskā adrese: |  | | | | | Kontaktpersona, tālruņa numurs: |  | | | | | Atsauce uz kvalifikācijas prasību: |  | | | | |  | | | | | |  1. līguma izpildē iesaistīsim apakšuzņēmējus (vajadzīgo atzīmēt):  |  |  |  |  |  |  | | --- | --- | --- | --- | --- | --- | | Jā |  | Nē |  |  | | | Ja atbilde ir "Jā", informācija par apakšuzņēmējiem, kuri tiks iesaistīti līguma izpildē (aizpilda par katru iesaistāmo apakšuzņēmēju): | | | | | | Nosaukums: |  | | | | | Reģistrācijas numurs: |  | | | | | Faktiskā adrese: |  | | | | | Kontaktpersona, tālruņa numurs: |  | | | | | Izpildei nododamā daļa un apjoms: |  | | | | |  | | | | | | | Ja mūsu piedāvājums tiks akceptēts, līguma izpildi koordinējošā persona būs (aizpilda, ja atšķiras no pretendenta kontaktpersonas): | | | | | | | | | | |
| Vārds, uzvārds |  | | |  |
| Amats: |  | | |  |
| Tālruņa un faksa numurs: |  | | |  |
| E-pasta adrese: |  | | |  |
|  | | | | |
| Ar šo apliecinām, ka visa iesniegtā informācija ir patiesa un precīza: | | | | |

|  |  |
| --- | --- |
| Vārds, uzvārds |  |
| Amats |  |
| Paraksts[[3]](#footnote-3) |  |
| Datums |  |

**2.pielikums**

Iepirkuma nolikumam

**“Viena pasažieru mikroautobusa (8+1) operatīvā noma uz 60 (sešdesmit) mēnešiem Liepājas Universitātes vajadzībām”**

(identifikācijas Nr.: LiepU 2018/5)

# TEHNISKĀ SPECIFIKĀCIJA – TEHNISKAIS PIEDĀVĀJUMS

**Viena pasažieru mikroautobusa (8+1) operatīvā noma uz 60 (sešdesmit) mēnešiem Liepājas Universitātes vajadzībām**

Liepājas Universitātes vajadzībām jāpiegādā operatīvai nomai uz 60 (sešdesmit) mēnešiem (plānotais nobraukums 5 gados līdz 160 000 km) **viens** ekspluatēts mikroautobuss (8+1 sēdvietas), kurš atbilst zemāk norādītajiem minimālajiem tehniskajiem raksturojumiem:

| **Plašlietojuma transportlīdzeklis M1 AF (vieglais pasažieru daudzfunkciju transportlīdzeklis)** | | |
| --- | --- | --- |
| **Transportlīdzekļa**  **parametri, aprīkojums:** | **Prasības:** | **Pretendenta piedāvājums** |
| **1. Vispārējās prasības** | Ne vecāks kā 6 mēneši |  |
| Odometra rādījums ne vairāk kā 10 000 km |  |
| Piegādes termiņš ne ilgāks par 14 dienām |  |
| Piegādātājam jābūt ražotāja pārstāvim Latvijā |  |
| Piegādātājam jābūt autoservisiem, kuros var veikt piedāvāto transportlīdzekļu tehniskās apkopes garantijas periodā, Rīgā un Liepājā (jānorāda adreses) |  |
| **2. Konstruktīvie parametri:** | |  |
| Durvju skaits, gab. | 5, labās puses sānu slīddurvis, aizmugures divviru atveramas 180 grādos, vai vienpaneļa paceļamas, aizmugures durvju stikli apsildāmi un ar stiklu tīrītāju/iem |  |
| Sēdvietu skaits, gab. | 9 (ieskaitot vadītāja vietu) |  |
| Virsbūves garums, mm | Ne mazāks kā 5300 |  |
| Riteņu garenbāze, mm | Ne mazāk kā 3300 |  |
| Virsbūves platums ar spoguļiem, mm | Ne mazāks kā 2100 |  |
| Degvielas veids | Dīzeļdegviela |  |
| Motora tilpums, cm3 | Ne mazāk kā 1900 |  |
| Motora maksimālā jauda, kW | Ne mazāka kā 120 |  |
| Motora maksimālais griezes moments, Nm | Ne mazāks kā 340 |  |
| Vidējais degvielas patēriņš kombinētajā ciklā, l/100 km | Ne vairāk kā 8,0 |  |
| Izmešu daudzums, g/km | Atbilstoši emisijas standarta prasībām transportlīdzekļa reģistrēšanas brīdī |  |
| Pārnesumkārbas veids | Mehāniska, 6 pakāpju neskaitot reversu |  |
| Riteņu piedziņas formula | 4x2 |  |
| Piedziņas veids | Priekšpiedziņa |  |
| Pašmasa, kg | Ne vairāk kā 2450 |  |
| Bagāžas nodalījuma (ar neizņemtiem sēdekļiem) tilpums, m3 | Ne mazāk kā 1,6 |  |
| Riteņu diski, izmērs, collas | Vieglmetāla, ne mazāk kā 16 |  |
| Ziemas un vasaras riepu komplekti uzmontēti uz diskiem | Atbilstoši izgatavotāja nosacījumiem |  |
| **3. Aprīkojums un apdare:** |  |  |
| Virsbūves krāsa | Tumša |  |
| Salona apdare | Gaiša vai tumša auduma |  |
| Dienas gaitas gaismas | Automātiski ieslēdzamas |  |
| Lukturu augstuma korektors | Jābūt |  |
| Priekšējie miglas lukturi | Jābūt |  |
| Apakšējais motora aizsargs | Jābūt |  |
| Stūres pastiprinātājs | Jābūt |  |
| Automātiska ātruma uzturēšanas sistēma (kruīza kontrole) | Jābūt |  |
| Stūres regulēšana | Augstumā un attālumā |  |
| Automātiskā kondicionēšanas sistēma priekšā un atsevišķa ar regulēšanas iespēju pasažieru salonā | Jābūt |  |
| Rūpnīcā uzstādīta autonomā salona papildus apsildes sistēma | Jābūt |  |
| Siltā gaisa pieplūdes kanāli katrai sēdekļu rindai (salonā) | Jābūt |  |
| Ventilācijas gaisa pieplūdes kanāli katrā sēdekļu rindai (salonā) | Jābūt |  |
| Sēdekļu aprīkojums | Vadītāja sēdeklim regulējams augstums un atzveltnes slīpums, kā arī tas ir apsildāms. |  |
| Salonā ražotāja uzstādīti, salokāmi un ērti izņemami sēdekļi ar individuālu atzveltņu regulēšanu. Otrajā rindā sēdekļu kombinācija 1+1+1, trešajā rindā kombinācija 1+2. |  |
| Centrālā atslēga | Ar tālvadību |  |
| Sānu logi priekša | Elektriski vadāmi |  |
| Ārējie atpakaļskata spoguļi un vējstikls | Elektriski regulējami un apsildāmi atpakaļskata spoguļi un elektriski apsildāms vējstikls |  |
| Informācijas displejs instrumentu panelī | Jābūt |  |
| Radio | Vismaz 8” ekrāns ar iespēju to savienot ar mobilo ierīci navigācijas (Carplay) funkcijām. |  |
| Skaļruņu komplekts | Priekšā un aizmugurē |  |
| Grīdas segums priekšā un salonā sēdošajiem | No gumijas materiāla |  |
| Dubļu sargu komplekts | Jābūt |  |
| **4. Drošības aprīkojums** | |  |
| Attāluma kontroles sensori | Priekšā un aizmugurē |  |
| Signalizācija |  |  |
| Elektronisks imobilaizers | Jābūt (rūpnieciski iebūvēts aizdedzes atslēgā) |  |
| Aktīvās kustības drošības sistēma | Riteņu pretbloķēšanas sistēma |  |
| Bremzēšanas spēka sadales sistēma |  |
| Pretizslīdēšanas sistēma |  |
| Elektroniskā trajektorijas stabilizācijas sistēma |  |
| Kalnā braukšanas asistents |  |
| Drošības spilveni | Vadītājam un priekšējam pasažierim |  |
| Sānu drošības spilveni | Vadītājam un priekšējam pasažierim |  |
| Nepiesprādzētas drošības jostas indikācija | Vadītāja sēdeklim |  |
| Drošības piederumu komplekts | Pirmās palīdzības aptieciņa |  |
| Avārijas trijstūris |  |
| Ugunsdzēšamais aparāts |  |
| Gaismas atstarojošā veste |  |
| Instrumentu komplekts riteņu maiņai |  |
| Pilna izmēra rezerves ritenis, nostiprināts tam konstruktīvi paredzētajā vietā |  |
| **5. Kvalitātes prasības** | |  |
| Reģistrācija CSDD un tehniskā apskate | Reģistrācija un tehniskā apskate atbilstoši LR normatīvo aktu prasībām, tehniskās apskate, nodokļu, nodevu u.c. izdevumi jāiekļauj cenā. |  |
| Garantija | No reģistrācijas brīža ne mazāk kā **3 gadi vai 100 000 km** transportlīdzeklim, virsbūvei garantija pret caurrūsēšanu ne mazāk kā 12 gadi |  |
|  |  |  |
| **6. Servisa nodrošinājums** | | |
| Mikroautobusa servisa apkopju intervāls km |  |  |
|  |  |  |

|  |  |
| --- | --- |
| Vārds, uzvārds |  |
| Amats |  |
| Paraksts[[4]](#footnote-4) |  |
| Datums |  |

**3.pielikums**

Iepirkuma nolikumam

**“Viena pasažieru mikroautobusa (8+1) operatīvā noma uz 60 (sešdesmit) mēnešiem Liepājas Universitātes vajadzībām”**

(identifikācijas Nr.: LiepU 2018/5)

## FINANŠU PIEDĀVĀJUMS

Pretendents, *nosaukums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*,

piedāvā sniegt pakalpojumu pasažieru mikroautobusa (8+1) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (automašīnas marka, modelis, izlaiduma gads) piegādi saskaņā ar iepirkuma „ Viena pasažieru mikroautobusa (8+1) operatīvā noma uz 60 (sešdesmit) mēnešiem Liepājas Universitātes vajadzībām” nolikuma (t.sk., iepirkuma tehniskās specifikācijas – tehniskā piedāvājuma) prasībām, un veikt iepirkuma līguma izpildi par šādu līgumcenu:

|  |  |  |  |  |
| --- | --- | --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_  automašīnas marka, modelis | | Pamatsummas maksājums EUR bez PVN | Procentu maksājums  EUR bez PVN | Maksājuma summa EUR bez PVN |
| Pirmā iemaksa | |  |  |  |
| Citi maksājumi | |  |  |  |
| 1. |  |  |  |  |
| 2. |  |  |  |  |
| …. |  |  |  |  |
| … |  |  |  |  |
| Kopā: | |  |  |  |
| PVN: | |  |  |  |
| Pavisam kopā: | |  |  |  |

**Apmaksas grafiks 60 mēnešiem pielikumā (grafikā obligāti jānorāda piemērotā procentu likme) .**

Apliecinām, ka automašīnas ikmēneša **nomas** maksājumā iekļauti kredītprocenti, visi nodokļi un nodevas, kas jāveic automašīnu reģistrācijai un visas izmaksas, kas saistītas ar automašīnas iepirkumu, ieskaitot automobiļa reģistrāciju Ceļu satiksmes drošības direkcijā (CSDD) uz turētāja - Liepājas Universitātes vārda, ko nodrošina pretendents, kā arī pretendenta veiktās automašīnas aprīkošanas u.c. darbības līdz automašīnu nodošanai pasūtītāja turējumā un lietošanā, automašīnas piegādi pasūtītājam.

|  |  |
| --- | --- |
| Vārds, uzvārds |  |
| Amats |  |
| Paraksts[[5]](#footnote-5) |  |
| Datums |  |

**4.pielikums**

Iepirkuma nolikumam

**“Viena pasažieru mikroautobusa (8+1) operatīvā noma uz 60 (sešdesmit) mēnešiem Liepājas Universitātes vajadzībām”**

(identifikācijas Nr.: LiepU 2018/5)

**PRETENDENTA PIEREDZES SARAKSTS**

|  |  |  |  |  |  |
| --- | --- | --- | --- | --- | --- |
| № | Noslēgtā **līguma summa**, bez PVN | **Pasūtītāja nosaukums, adrese un kontaktpersona un tālruņa numurs** | **Līguma darbības laiks**  (no - līdz) | **Informācija par Automobiļiem** | |
| Piegādāto Automobiļu raksturojums | Piegādāto Automobiļu  skaits |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

***pretendentam ir jāiesniedz vismaz 1 (viena) atsauksme.***

|  |  |
| --- | --- |
| Vārds, uzvārds |  |
| Amats |  |
| Paraksts[[6]](#footnote-6) |  |
| Datums |  |

**5.pielikums**

Iepirkuma nolikumam

**“Viena pasažieru mikroautobusa (8+1) operatīvā noma uz 60 (sešdesmit) mēnešiem Liepājas Universitātes vajadzībām”**

**(identifikācijas Nr.: LiepU 2018/5**

**Būtiskie iepirkuma līguma noteikumi**

**1.Būtiskie iepirkuma līguma noteikumi:**

* 1. Iepirkuma līguma, turpmāk – Līgums, darbības termiņš ir 60 (sešdesmit) mēneši no iepirkuma līguma spēkā stāšanās dienas un ir spēkā līdz pušu saistību pilnīgai izpildei;
  2. Automašīnu piegādes termiņš: līdz 14 (četrpadsmit) dienas no Līguma noslēgšanas dienas;
  3. Pasūtītājs ar Izpildītāju iepirkuma līgumu paraksta 3 (trīs) darba dienu laikā no iepirkuma komisijas nosūtītā uzaicinājuma parakstīt iepirkuma līguma nosūtīšanas dienas.
  4. Mēneša maksājums – saskaņā ar Pretendenta piedāvājumu;
  5. Ja pretendents, ar kuru tiks noslēgts iepirkuma līgums, turpmāk – Izpildītājs, neievēro Pakalpojuma izpildes termiņus (automašīnas piegādi), Pasūtītājs sagatavo un nosūta Izpildītājam rakstveida brīdinājumu.
  6. Pakalpojuma uzsākšanu (automašīnas nodošanas faktu) apstiprina abpusēji parakstīts nodošanas – pieņemšanas akts.
  7. Pasūtītājam ir tiesības pārbaudīt un nepieņemt automašīnu un neparakstīt nodošanas – pieņemšanas aktu, ja piegādāta Tehniskā specifikācijā – Tehniskajā piedāvājumā norādītajām prasībām neatbilstoša automašīna. Šajā gadījumā Pasūtītāja pārstāvis, pieaicinot Izpildītāja pārstāvi, sastāda aktu par konstatētajām neatbilstībām. Izpildītājs 10 (desmit) darba dienu laikā novērš aktā konstatētās neatbilstības.
  8. Ja Izpildītājs aktu par konstatētajām neatbilstībām neparaksta, tad to paraksta Pasūtītājs vienpusēji. Pasūtītājs aktu par konstatētajām neatbilstībām nosūta uz Līgumā norādīto Izpildītāja e-pastu, uz kuru nosūtīts Pieprasījums. Šajā gadījumā Izpildītājs uz sava rēķina novērš aktā konstatētās neatbilstības 10 (desmit) darba dienu laikā vai citā abpusēji saskaņotā termiņā un pilda Pakalpojuma izpildes termiņa nokavējuma sankcijas, ja ir iestājies Pakalpojuma izpildes termiņa nokavējums.

1. **Pasūtītāja tiesības:**
   1. saņemt Līgumā un Tehniskajā specifikācijā – Tehniskā piedāvājumā izvirzītajām prasībām atbilstošu automašīnu;
   2. pirms automašīnas pieņemšanas veikt izmēģinājuma braucienu un pārbaudīt automašīnas atbilstību iepirkuma līgumā un Tehniskajā specifikācijā – Tehniskā piedāvājumā izvirzītajām prasībām;
   3. pārbaudīt automašīnas dotās dokumentācijas pilnīgumu un derīgumu, ražotāja un pārdevēja garantijas nosacījumus;
   4. atteikties pieņemt automašīnu, ja tā neatbilst Līgumā un Tehniskajā specifikācijā – Tehniskā piedāvājumā noteiktajām prasībām;
   5. nodošanas – pieņemšanas aktā norādīt konstatētos trūkumus un pieprasīt tos novērst;
   6. gadījumā, ja automašīnas nodošanas – pieņemšanas laikā rodas neskaidrības/domstarpības par automašīnas tehnisko stāvokli vai iespējamiem defektiem/trūkumiem, pieaicināt ekspertu automašīnas tehniskā stāvokļa novērtēšanai.
2. **Pasūtītāja pienākumi:**
   1. līgumā noteiktajā kārtībā veikt samaksu par Līguma noteikumu un Tehniskajā specifikācijā – Tehniskā piedāvājumā prasībām atbilstošu turējumā un lietošanā nodotu automašīnu;
   2. ievērot Tehniskajā specifikācijā – Tehniskā piedāvājumā norādīto atļauto nobraukuma ierobežojumu;
   3. veikt auto OCTA un KASKO apdrošināšanu.

**4.Izpildītāja pienākumi:**

4.1. piegādāt un organizēt automašīnas nodošanu Pasūtītājam Līguma noteikumos un Tehniskajā specifikācijā – Tehniskā piedāvājumā paredzētā komplektācijā un noteiktā termiņā;

4.2. apmaksāt un veikt automašīnas reģistrāciju Ceļu satiksmes drošības direkcijā norādot, ka Pasūtītājs ir automašīnas turētājs;

4.3. nodrošināt, lai automašīnas piegādes dienā automašīna būtu nokomplektēta ar riepām, kuras paredzētas Ceļu satiksmes noteikumos konkrētam kalendāram laikam;

4.4. samaksāt par automašīnu normatīvajos aktos noteiktos nodokļus un nodevas; iepazīstināt Pasūtītāju ar patiesu un pilnīgu informāciju par automašīnas kvalitāti, drošumu, ražotāja garantijas noteikumiem un tehniskās apkopes, ekspluatācijas un lietošanas noteikumiem.

**5. Izpildītāja tiesības**

5.1. saņemt samaksu par atbilstoši Tehniskajā specifikācijā – Tehniskā piedāvājumā noteiktajām prasībām piegādātu automašīnu;

5.2. gadījumā, ja automašīnas nodošanas – pieņemšanas laikā rodas neskaidrības/domstarpības par automašīnas tehnisko stāvokli vai iespējamiem defektiem/trūkumiem, pieaicināt ekspertu automašīnas tehniskā stāvokļa novērtēšanai;

5.3. pirms automašīnas nodošanas – pieņemšanas akta parakstīšanas Pasūtītājam ir tiesības veikt testa braucienu automobiļa atbilstības pārbaudei.

**6. Pušu mantiskā atbildība**

6.1. Gadījumā, ja Pasūtītājs neievēro Līgumā noteikto Pakalpojuma apmaksas termiņu, Izpildītājs var prasīt lai Pasūtītājs maksā līgumsodu 0,1 % (viena desmitā daļa no procenta) apmērā no termiņā neapmaksātās summas bez PVN par katru nokavēto kalendāro dienu, bet ne vairāk kā 10 % no termiņā neapmaksātās summas, 10 (desmit) kalendāro dienu laikā no Izpildītāja rēķina par līgumsodu iesniegšanas dienas Pasūtītājam;

6.2. Gadījumā, ja Izpildītājs neievēro Līgumā noteikto Pakalpojuma uzsākšanas (automašīnu piegādes) termiņu, Pasūtītājs var prasīt lai Izpildītājs maksā Pasūtītājam līgumsodu 100,00 EUR (viens simts eiro un 00 centi) par katru nokavēto kalendāro dienu, bet ne vairāk kā 10 % no Līguma summas bez PVN, 10 (desmit) kalendāro dienu laikā pēc Pasūtītāja rēķina par līgumsodu izrakstīšanas dienas;

6.3. Ja Izpildītājs atsakās pildīt Līgumu, Izpildītājs maksā Pasūtītājam līgumsodu 3% (trīs procentu) apmērā no Līguma summas bez PVN 10 (desmit) kalendāro dienu laikā pēc Pasūtītāja rēķina par līgumsodu izrakstīšanas dienas.

6.4. Gadījumā, ja Izpildītāja Līgumā noteikto termiņu neievērošanas vai nekvalitatīvi veikta Pakalpojuma rezultātā Pasūtītājam ir radīti zaudējumi, Izpildītājs tos sedz pilnā apmērā.

6.5. Līgumsoda samaksa neatbrīvo Puses no saistību izpildes.

6.6. Operatīvā līzinga perioda beigās Pasūtītājām ir tiesības iegādāties automašīnas par Finanšu piedāvājumā norādīto atlikušo vērtību.

1. **Mazais uzņēmums**, kurā nodarbinātas mazāk nekā 50 personas un kura gala apgrozījums un/vai gada bilance kopā nepārsniedz 10 miljonus *euro*; [↑](#footnote-ref-1)
2. **Vidējais uzņēmums**, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai , kura gada bilance kopā nepārsniedz 43 miljonus *euro*. [↑](#footnote-ref-2)
3. Pieteikumu paraksta pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara) [↑](#footnote-ref-3)
4. Pieteikumu paraksta pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara) [↑](#footnote-ref-4)
5. Pieteikumu paraksta pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara) [↑](#footnote-ref-5)
6. Pieteikumu paraksta pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara) [↑](#footnote-ref-6)